**LIITTYMISSOPIMUS OSAKASSOPIMUKSEEN**

**TUOMI LOGISTIIKKA OY**

Allekirjoittaneet ovat sopineet seuraavan sopimuksen (”**Liittymissopimus**”) koskien liittymistä Tuomi Logistiikka Oy –nimistä osakeyhtiötä koskevaan osakassopimukseen (”**Osakassopimus**”).

**OSAPUOLET**

Tämän liittymissopimuksen osapuolina ovat:

1. Kinhniön kunta, y-tunnus (”**Liittyvä osakas**”)
2. Tuomi Logistiikka Oy, y-tunnus 2722581-6 (”**Yhtiö**”)

**TAUSTA JA TARKOITUS**

Tällä Liittymissopimuksella sovitaan niistä ehdoista, joiden mukaisesti Liittyvä osakas liittyy Yhtiön osakkeiden (”**Osakkeet**”) omistamista ja Yhtiön hallinnointia sääntelevään Osakassopimukseen. Liittyvä osakas on tiedostanut, hyväksyy ja sitoutuu osaltaan noudattamaan Osakassopimuksen ehtoja.

Liittyvä osakas on huolellisesti ja itsenäisesti arvioinut tämän Liittymissopimuksen ja Osakassopimuksen Liittyvälle Osakkaalle tuomat oikeudet ja velvollisuudet sekä sopimusjärjestelyyn liittyvät riskit ja mahdollisuudet.

**LIITTYMINEN OSAKASSOPIMUKSEEN**

Tämän Liittymissopimuksen allekirjoituksin kukin Liittyvä Osakas liittyy Osakassopimukseen Osakassopimuksen mukaisena Osakkaana ja Osapuolena ehdoin, joita sovelletaan Osakassopimuksen Osakkaisiin ja Osapuoliin. Kukin Liittyvä Osakas sitoutuu toimimaan Osakassopimuksen Osakkaita ja Osapuolia koskevien velvoitteiden mukaisesti ja saa Osakassopimuksen Osakkaalle ja Osapuolelle kuuluvat oikeudet.

Kukin Osakas hyväksyy tämän Liittymissopimuksen ehtojen mukaisesti Liittyvien Osakkaiden liittymisen Osakassopimukseen. Liittymissopimukseen liittymisen vahvistaa Yhtiön virallinen edustaja kaikkien muiden Osakkaiden puolesta Osakassopimuksen kohdan 5 mukaisesti.

Tämä Liittymissopimus on laadittu kahtena (2) samanlaisena kappaleena, yksi (1) Liittyvälle Osakkaalle ja yksi (1) Yhtiölle.

Paikka: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Päivämäärä: \_\_\_\_\_\_\_\_\_\_\_\_\_\_\_\_\_\_\_\_\_

Allekirjoitus: \_\_\_\_\_\_\_\_\_\_\_\_\_\_\_\_\_\_\_\_\_

Nimi: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Asema: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Paikka: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Päivämäärä: \_\_\_\_\_\_\_\_\_\_\_\_\_\_\_\_\_\_\_\_\_

Vahvistan yllämainitun Liittyvän Osakkaan liittyneen Osakassopimukseen

**TUOMI LOGISTIIKKA OY**

Allekirjoitus: \_\_\_\_\_\_\_\_\_\_\_\_\_\_\_\_\_\_\_\_\_

Nimi: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Asema: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_